Document ID: /fineweb-2-swissfilter-quality_10-filterrobots/filtered/02038.jsonl.gz/4488

L'ovra vegn ord la plima dal cumponist Lorenz Dangel, il link avra en ina nova fanestra. Sin incumbensa da la claustra da Mustér ha el cumponì l'ovra per chor, orchester, solistas ed ils 7 zains da la claustra. Ils tuns dals zains ch'èn d'udir en ils concerts ha Dangel registrà la stad2014 a Mustér.
La segunda part dal concert - il «Magnificat» - ha cumponì Ursin Defuns, l'anteriur dirigent da la claustra e scolast en il gimnasi a Mustér.
L'ovra cun las autezzas e profunditads da l'olma ord dals psalms suonda la via dal Rain cun las undas turbulentas en las alps che vegnan a la pasch sbuccont en la mar.
Ils pleds «ut unum sint» vegnan da l’evangeli da Gion (17,11) e stattan era a l’entschatta da l’enzyclica da papa Gion Paul II. Ils pleds expriman il giavisch che tut ils Cristians duajan s’unir.